recursal/SuperWikiNEXT-32B huggingface dataset:
**Philip John Noel-Baker** (1. november 1889 – 8. oktoober 1982) oli Suurbritannia poliitik, diplomaat, õppejõud ja kergejõustiklane. 

Ta oli aktiivne desarmeerimise eestkõneleja. Selle eest tunnustati teda 1959. aastal Nobeli rahuauhinnaga.

Antwerpeni olümpiamängudel 1920. aastal võitis ta 1500 meetri jooksus hõbemedali. Ta on ainuke inimene, kes on saanud nii olümpiamedali kui ka Nobeli auhinna.

Viited
------

1. ↑  "Philip Noel-Baker; The Nobel Peace Prize 1959". *Nobelprize.org*. The Nobel Foundation. Vaadatud 25.04.2012.

Nobel
Nobeli rahuauhinna laureaat

1901 Dunant, Passy • 1902 Ducommun, Gobat • 1903 Cremer • 1904 IDI • 1905 Suttner • 1906 Roosevelt • 1907 Moneta, Renault • 1908 Arnoldson, Bajer • 1909 Beernaert, d'Estournelles de Constant • 1910 IPB • 
1911 Asser, Fried • 1912 Root • 1913 La Fontaine • 1917 Punane Rist • 1919 Wilson • 1920 Bourgeois • 1921 Branting, Lange • 1922 Nansen • 1925 Chamberlain, Dawes • 1926 Briand, Stresemann • 1927 Buisson, Quidde • 1929 Kellogg • 1930 Söderblom • 1931 Addams, Butler • 1933 Angell • 1934 Henderson • 1935 Ossietzky • 1936 Lamas • 1937 Cecil • 1938 Nanseni Pagulasbüroo • 1944 Punane Rist • 1945 Hull • 1946 Balch, Mott • 1947 FSC ja AFSC (kveekerid) • 1949 Boyd Orr • 1950 Bunche • 1951 Jouhaux • 1952 Schweitzer • 1953 Marshall • 1954 UNHCR • 1957 Pearson • 1958 Pire • 1959 Noel-Baker • 1960 Lutuli • 1961 Hammarskjöld • 1962 Pauling • 1963 Rahvusvaheline Punase Risti Komitee ja Punase Risti Seltside Liiga • 1964 King • 1965 UNICEF • 1968 Cassin • 1969 ILO • 1970 Borlaug • 1971 Brandt • 1973 Kissinger, Lê (keeldus auhinnast) • 1974 MacBride, Satō • 1975 Sahharov • 1976 B. Williams, Corrigan • 1977 AI • 1978 as-Sādāt, Begin • 1979 Ema Teresa • 1980 Esquivel • 1981 UNHCR • 1982 Myrdal, García Robles • 1983 Wałęsa • 1984 Tutu • 1985 IPPNW • 1986 Wiesel • 1987 Arias • 1988 ÜRO Rahuvalvejõud • 1989 XIV dalai-laama • 1990 Gorbatšov • 1991 Suu Kyi • 1992 Menchú • 1993 Mandela, de Klerk • 1994 ‘Arafāt, Peres, Rabin • 1995 Pugwashi konverentsid, Rotblat • 1996 Belo, Ramos Horta • 1997 ICBL, J. Williams • 1998 Hume, Trimble • 1999 MSF • 2000 Kim • 2001 ÜRO, Annan • 2002 Carter • 2003 ‘Ebādī • 2004 Maathai • 2005 IAEA, al-Barāda‘ī • 2006 Grameen Bank, Yunus • 2007 Gore, IPCC • 2008 Ahtisaari • 2009 Obama • 2010 Liu • 2011 Sirleaf, Gbowee, Karmān • 2012 Euroopa Liit • 2013 Keemiarelvade Keelustamise Organisatsioon • 2014 Satyarthi, Yūsafzay • 2015  Tuneesia rahvusliku dialoogi nelik • 2016  Juan Manuel Santos  • 2017  ICAN  • 2018  Murad, Mukwege • 2019  Ahmed • 2020 Maailma Toiduprogramm • 2021 Ressa, Muratov • 2022 Alies Bialiacki, Memorial, 
Kodanikuvabaduste Keskus
Endine meierei
**Ogresgals** (ka **Kārļi**) on küla (*lielciems*) Lätis Ogre piirkonnas, Ogresgalsi valla halduskeskus. Asula asub merepinnast 40 meetri kõrgusel paigas, kus Ranka jõgi Ogresse suubub. Küla jääb piirkonna keskusest Ogrest 9 ning Riiast 46 kilomeetri kaugusele.

Külas on põhikool, rahvamaja, apteek, postkontor ja raamatukogu. Küla koosseisu kuuluvad ka Ogre suvilakooperatiiv ja Dārziņi piirkond. Seal asuvad D/s Dārziņi, Gāršase, Jaunzāģeri, Kārļi, Truči, Lībieškalnsi, Lielstaldāti, Ogresgala skola ja Ogresgalsi bussipeatused.

Looduskaitse all on Zāģeri künnapuu, Truči tammed, Spārīši künnapuu, Lapsiņase tamm, Kalda künnapuu, Vīteri tamm, Brīviņi tamm, Ogresgalsi kalmistu mänd, tamm ümbermõõduga 4,61 ja kõrgusega 18 meetrit, robiinia ümbermõõduga 2,6 ning kõrgusega 17 meetrit, elupuu ümbermõõduga 1,5 ja kõrgusega 15 meetrit, elupuu ümbermõõduga 1,52 ning kõrgusega 14 meetrit, tamm ümbermõõduga 4,19 ja kõrgusega 20 meetrit, kaks tamme ümbermõõduga 4 meetrit ja tamm ümbermõõduga 4 ning kõrgusega 25 meerit.

Ogresgals kujunes endise Vārma mõisa aladele vallakooli ja vallamaja juurde. Nõukogude perioodil asusid seal Ogre aianduslik katsemajand ja kolhoosi *Kopdarbs* osakonnakeskus. Sealses kultuurimajas alustas oma tegevust ansambel Odis.

Elanikkond
----------

|  |  |
| --- | --- |
| * 219 (1970)
* 426 (1979)
* 725 (1989)
 | * 1061 (2000)
* 1381 (2011)
* 1528 (2022)
 |

Viited
------

1. ↑  Vietvārdu datubāze
2. ↑  Autotransporta direcija
3. ↑  Autotransporta direcija
4. ↑  Autotransporta direcija
5. ↑  Autotransporta direcija
6. ↑  Autotransporta direcija
7. ↑  Autotransporta direcija
8. ↑  Autotransporta direcija
9. ↑  Autotransporta direcija
10. ↑  Autotransporta direcija
11. ↑  Latvijas pagasti. Enciklopēdija. Rīga : A/S Preses nams. 2001—2002. ISBN 9984-00-412-0.

| * v
* r
Ogresgalsi valla asulad |
| --- |
| 
Ciemupe **·**  Druviņas **·**  Kooperators **·**  Mežmalas **·**  **Ogresgals** **·**  Silavas **·**  Urdziņa |
**Minski rahvusvaheline lennujaam** (valgevene **Нацыянальны аэрапорт Мiнск**; IATA: **MSQ**, ICAO: **UMMS**) on Valgevene rahvusvaheline lennujaam. Lennujaam asub Kastryčnicki rajoonis, Minski kesklinnast 42 kilomeetrit ida pool. Lennujaam asub administratiivselt Minski linnas, aga faktiliselt Smalavičy rajooni territooriumil. Lennujaam on kodulennujaamaks ka Valgevene lennufirmale Belavia.

Liini Tallinn-Minsk opereeris Estonian Air aastatel 1991–1998 ja 2008–2011. Alates 30. maist 2019 lendas liinil Minsk–Tallinn–Minsk Valgevene rahvuslik lennukompanii Belavia. Tallinna-Minski lennud lõpetatati Eesti valitsuse otsusega seoses Ryanairi lennu 4978 sundmaandamisjuhtumiga 27. maist 2021.

Lennujaama ehitust alustati aastal 1977. Esimesed lennud väljusid sealt juba aastal 1982, ent algselt oli see lennujaam Minsk-1 alluvuses ja esimestele lendudele müüdi pileteid just selle lennujaama kassadest. Minski rahvusvaheline lennujaam iseseisva lennujaamana avati aastal 1983.

### Regulaarlennud

| Lennufirma | Sihtkohad  |
| --- | --- |
| Aeroflot | Moskva (Šeremetjevo) |
| Belavia | Almatõ, Bakuu, Batumi, Dubai, Istanbul, Kaasan, Kutaisi, Moskva (Domodedovo), Moskva (Šeremetjevo), Nur-Sultan, Peterburi (Pulkovo), Sotši, Taškent, Tbilisi, Jerevan

Sharm El Sheikh |
| Turkmenistan Airlines | Türkmenbaşy |
| Uzbekistan Airways | Taškent |
|

Viited
------

1. ↑  ERR: Valitsus keelab Valgevene lennufirmadel Eesti õhuruumi kasutamise, 27. mai 2021
2. ↑  Аэропорт «Минск»: 30 лет на взлете. История, современность и перспективы развития аэропорта
3. ↑  , vaadatud 19.03.2022

Välislingid
-----------

* Minski lennujaama koduleht
LDEO üks hoonetest, kus asuvad geokeemia labor ja geokeemia divisjon
**Lamonti-Doherty Maa Observatoorium** (inglise keeles *Lamont–Doherty Earth Observatory*; lühend **LDEO**) on New Yorgi osariigis Palisadesis asuv Columbia ülikooli Columbia Climate Schooli uurimiskeskus.

LDEO tegeleb geoteaduste uuringutega rõhuasetusega kliimateadusele.

LDEO asutas 1949. aastal Maurice Ewing toona kui **Lamonti Geoobservatooriumi** (pankur Thomas W. Lamont oli Columbia ülikoolile teinud suure annetuse). Tänutäheks 1960. aastate lõpus tehtud annetusele naftakontserni omanikult Henry Latham Dohertylt muudeti observatooriumi nimi tänaseks tuntud nimekujule.

LDEO peamised struktuuriüksused
-------------------------------

LDEO-le kuuluv uurimislaev RV Marcus G. Langseth
* Bioloogia ja paleokeskkond
* Geokeemia
* Meregeoloogia ja geofüüsika
* Ookean ja kliimafüüsika
* Seismoloogia, geoloogia ja tektoonfüüsika
* Mereoperatsioonide üksus
* Maa ja keskkonnateaduse osakond

Välislingid
-----------

|  |  |
| --- | --- |
|  | Pildid, videod ja helifailid Commonsis: **Lamonti-Doherty Maa Observatoorium** |

* Koduleht
**Rudolf Säre** (ka **Särre**; 15. veebruar 1909 Tartu – 2. detsember 1982 Tartu) oli Eesti Põllumajanduse Akadeemia veterinaariaprofessor.

Ta lõpetas aastal 1928 Tartu Reaalgümnaasiumi ja aastal 1934 kiitusega Tartu Ülikooli loomaarstiteaduskonna. Oli seejärel loomahistoloogia ja -embrüoloogia kateedri assistent, oli aastatel 1937–1938 Rootsis ja Taanis stipendiaat (täiendas ennast hobuserautamise ja kabjahaiguste alal). Aastatel 1938–1945 oli Tartu Ülikooli loomaarstiteaduskonna õpetatud sepa kohustetäitja ja õppesepikoja juhataja.

Isiklikku
---------

Tema tütar Helju Vasar (1932–2013) oli psühhiaater, väimees Elmar Vasar oli Tartu Ülikooli füsioloogiaprofessor. Tütrepoeg Eero Vasar on Tartu Ülikooli füsioloogiaprofessor, detsembrist 2010 Eesti Teaduste Akadeemia liige, tütrepoeg Veiko Vasar oli Tartu Ülikooli psühhiaatriaprofessor, tütrepoeg Olavi Vasar on veresoontekirurg.

Viited
------

1. ↑  "Edasi" 7. detsember 1982 (surmakuulutused)
2. ↑

Välislingid
-----------

* Säre, Rudolf, Eesti entsüklopeedia
* Album Academicum Universitatis Tartuensis 1918-1944
* "100 aastat veterinaariaprofessori Rudolf Säre sünnist" (lk 3)
* Rudolf Säre (1909 - 1982) haud, Tartu kultuuriväärtusega asjade ja -mälestiste register
* Foto
Biljana Borzan (2017)
**Biljana Borzan** (neiuna **Biljana Čupurdija**; sündinud 29. novembril 1971 Osijekis) on Horvaatia poliitik ja arst. Ta on aastast 2019 Euroopa Parlamendi liige. Ta oli ka Horvaatia parlamendi liige aastatel 2007–2014. Ta esindab Horvaatia Sotsiaaldemokraatlikku Parteid. Europarlamendis kuulub ta Sotsiaaldemokraatide ja demokraatide fraktsiooni.

Ta lõpetas aastal 1997 Zagrebi ülikooli arstiteaduskonna. Ta oli spetsialiseerunud töötervishoiule ja spordimeditsiinile. Ta töötas aastani 2007 Osijekis tervisekeskuse arstina. Ta osales Osijeki kohalikus poliitikas aastatel 2001–2013. Ta oli aastatel 2004–2005 Osijeki linnavolikogu esimees ja 2008–2009 abilinnapea. Ta valiti Horvaatia parlamenti aastatel 2007 ja 2011. Viimasel ametiajal juhtis ta tervishoiu- ja sotsiaalpoliitika komisjoni.

Ta oli üks Horvaatia vaatlejatest Euroopa Parlamendis, aastast 2012 (riigi Euroopa Liiduga ühinemise ajal ja enne riigi esimesi Euroopa Parlamendi valimisi). Ta valiti Euroopa Parlamenti aastal 2013, misjärel astus ta Horvaatia parlamendist tagasi. Uuesti valiti ta Euroopa Parlamenti aastatel 2014 ja 2019. Lisaks valiti ta aastal 2019 Euroopa Parlamendi Sotsialistide ja Demokraatide fraktsiooni üheks aseesimeheks.

Ta käivitas ja rahastas aastal 2017 avaldatud uuringut, millest selgus, et osa Horvaatias müüdavaid tooteid on madalama kvaliteediga kui Lääne-Euroopas müüdavad, samade kaubamärkide tooted. Ta on eriti kriitiline imikutoidu ja imikutoitude oomega-3 taseme erinevuste suhtes, mis uuringus leiti. Tema sõnul on see ka võrdsuse küsimus, kuna tema sõnul ei taha idaeurooplased Euroopa Liidus kohelda neid teise klassi kodanikena.

Aastal 2017 oli ta Euroopa Parlamendi raporti raportöör, mille kohaselt Euroopa Liit peab seadma eesmärgid toidujäätmete vähendamiseks. Tema sõnul on toidu raiskamisel oluline, negatiivne mõju majandusele ja keskkonnale ning selle vähendamine eeldab valdkonnaülest koordineerimist Euroopa Liidu ja liikmesriikide vahel. Pärast seda, kui Euroopa Liidu Nõukogu keeldus raporti eesmärke täitmast, väljendas ta oma pettumust ja ütles, et Euroopa Liit on lõhestunud: "üks viskab toitu minema" ajal, mil "inimesed nälgivad".

Ta on kutsunud üles tegema muudatusi toidu toitumisalase teabega märgistuses. Tema sõnul ei ole toitumisalane teave piisavalt selgelt märgistatud ning seadusandjate kohus on survestada toiduainetööstust, et see oleks tervislik. Tema sõnul on suur osa vähijuhtudest tingitud valest toitumisest. Tema sõnul võiks tubakaseadus olla eeskujuks muu hulgas alkoholi, suhkru ja soola reguleerimisel.

Isiklikku
---------

Ta sündis Horvaatia serblaste perekonnas. Tema isa Jovo oli Horvaatia Kommunistide Liiga liige ja ema Rosa töötas riiklikus julgeolekuteenistuses. Ta on abielus gastroenteroloog Vladimir Borzaniga, neil on kaks poega. Perekond elab Osijekis. Vabal ajal armastab ta maalida, laulda, lugeda ja õmmelda endale riideid. Peale emakeele räägib ta inglise, saksa ja vene keelt.
Marvin Ducksch 2013. aastal Dortmundi Borussia särgis
**Marvin Ducksch** (sündinud 7. märtsil 1994 Dortmundis) on Saksamaa jalgpallur, kes mängib ründajana Saksamaa kõrgliigaklubis Bremeni Werder.

Ta alustas klubikarjääri Dortmundi Borussias, mille noorteakadeemiaga liitus ta 2002. aastal. Klubi põhimeeskonnas debüteeris ta 2013. aastal. Aastatel 2012–2016 mängis ta põhiliselt Borussia reservmeeskonnas. Hooajal 2013–14 lõi ta Borussia reservmeeskonnas Saksamaa tugevuselt kolmandas liigas 12 väravat. Hooajal 2014–15 mängis ta laenul Saksamaa kõrgliigaklubis SC Paderborn.

2016. aasta juunis sõlmis ta kolmeaastase lepingu Saksamaa esiliigaklubiga FC St. Pauli. 2017. aasta jaanuaris läks ta laenul Saksamaa tugevuselt kolmanda liiga klubisse Kieli Holstein. Hooajal 2017–18 lõi ta Kieli meeskonnas Saksamaa esiliigas 18 väravat ja oli sellega liigas suurim väravakütt.

Hooajal 2018–2019 mängis ta Saksamaa kõrgliigas Düsseldorfi Fortuna ridades, kuid lõi 16 liigamänguga vaid ühe värava.

2019. aasta juunis sõlmis ta kolmeaastase lepingu Saksamaa esiliigaklubiga Hannover 96.

2021. aasta augustis sõlmis ta kolmeaastase lepingu Bremeni Werderiga. Hooajal 2021/22 lõi ta Bremeni meeskonnas Saksamaa esiliigas 20 väravat, millega oli liigas paremuselt kolmas väravakütt (lisaks lõi ta hooaja alguses ühe värava Hannover 96 eest). Samal hooajal aitas ta Bremenil Saksamaa kõrgliigasse jõuda. Hooajal 2022/23 lõi Ducksch Saksamaa kõrgliigas 12 väravat.

Aastatel 2009–2012 mängis Ducksch Saksamaa noortekoondistes ning võitis 2011. aastal Saksamaa kuni 17-aastaste koondisega Euroopa omavanuste meistrivõistlustel hõbemedali ja noorte maailmameistrivõistlustel pronksmedali.
Mathias Jørgensen Huddersfield Towni särgis (2018)
**Mathias Jattah-Njie Jørgensen** (sündinud 23. aprillil 1990 Kopenhaagenis) on Taani jalgpallur, kes mängib Inglismaa kõrgliigaklubis Brentford ja Taani jalgpallikoondises keskkaitsjana.

Ta alustas karjääri 2007. aastal Taanis Københavnis. Hooaegadel 2008–09, 2009–10 ja 2010–11 tuli ta klubiga Taani meistriks. 2012. aasta liitus ta Hollandi kõrgliigaklubiga PSV Eindhoven. Kahel Eindhovenis veedetud hooajal sai ta mänguaega väga harva, mistõttu liitus ta 2014. aastal taas Københavniga, kellega tuli kolmel järgmisel hooajal Taani meistriks. 2017. aastal valiti ta Københavni aasta mängijaks.

2017. aasta juulis sõlmis ta kolmeaastase lepingu Inglismaa kõrgliigaklubiga Huddersfield Town. 22. septembril 2018 lõi ta mängus Leicester City vastu oma esimese värava Inglismaa kõrgliigas.

Hooajal 2018–19 langes Huddersfield Town kõrgliigast välja ning Jørgensen siirdus seejärel Türgi kõrgliigaklubisse Fenerbahçe. Hooaja 2019–20 teises pooles mängis ta laenul Saksamaa kõrgliigaklubis Düsseldorfi Fortuna ning suurem osa hooajast 2020–21 Københavnis.

2021. aasta septembris sõlmis ta lepingu äsja Inglismaa kõrgliigasse tõusnud Brentfordiga.

Debüüdi Taani rahvuskoondises tegi ta 19. novembril 2008 sõprusmängus Walesi vastu. Esimese värava lõi ta koondise särgis 2018. aasta maailmameistrivõistluste kaheksandikfinaalis Horvaatia vastu. Ta kuulus Taani koondisse ka 2021. aasta Euroopa meistrivõistlustel.

Jørgenseni ema on taanlanna ja isa Gambia päritolu. Tema hüüdnimi on Zanka. Nimi pärineb filmist "Libe liug" ("Cool Runnings"; 1993), kus oli tegelane Sanka.

Saavutused
----------

København
* Superligaen: 2008–09, 2009–10, 2010–11, 2015–16, 2016–17
* Taani karikas: 2008–09, 2011–12, 2014–15, 2015–16, 2016–17

Viited
------

1. ↑  "TRANSFER: MATHIAS JØRGENSEN JOINS TOWN". Huddersfield Town A.F.C. Vaadatud 2.12.2018
2. ↑  "Brentford sign Danish international Zanka". Brentford F.C. 9.9.2021. Vaadatud 10.4.2022
3. ↑
4. ↑  "Fra A til Z som Zanka" (taani). sporten.dk. 10. veebruar 2010. Vaadatud 20. veebruaril 2010.

| * v
* r
Taani koondis  –  2018. aasta jalgpalli maailmameistrivõistlused |
| --- |
| 

* 1 Schmeichel
* 2 Krohn-Dehli
* 3 Vestergaard
* 4 Kjær (c)
* 5 Knudsen
* 6 Christensen
* 7 Kvist
* 8 Delaney
* 9 N. Jørgensen
* 10 Eriksen
* 11 Braithwaite
* 12 Dolberg
* 13 M. Jørgensen
* 14 Dalsgaard
* 15 Fischer
* 16 Lössl
* 17 Stryger Larsen
* 18 Lerager
* 19 Schöne
* 20 Yurary
* 21 Cornelius
* 22 Rønnow
* 23 Sisto
* Treener: Hareide

 | Taani |

| * v
* r
Taani koondis  –  UEFA Euro 2020 |
| --- |
| 

* 1 Schmeichel
* 2 Andersen
* 3 Vestergaard
* 4 Kjær (c)
* 5 Mæhle
* 6 Christensen
* 7 Jensen
* 8 Delaney
* 9 Braithwaite
* 10 Eriksen
* 11 Skov Olsen
* 12 Dolberg
* 13 R. Skov
* 14 Damsgaard
* 15 Nørgaard
* 16 Lössl
* 17 Stryger Larsen
* 18 Wass
* 19 Boilesen
* 20 Poulsen
* 21 Wind
* 22 Rønnow
* 23 Højbjerg
* 24 Cornelius
* 25 Christiansen
* 26 M. Jørgensen
* Treener: Hjulmand

 | Taani |
|  |
| --- |
|  |
| Medalikohad |
| Aafrika rahvaste karikavõistlused |
| **Pronks** | 2019 | jalgpall |

**Leon Aderemi Balogun** (sündinud 28. juunil 1988 Berliinis) on Nigeeria-Saksamaa jalgpallur. Ta mängib kaitsjana Šotimaa kõrgliigaklubis Rangers ja Nigeeria jalgpallikoondises.

Ta alustas karjääri Saksamaal. Bundesligas tegi ta debüüdi 19. aprillil 2009 Hannover 96 meeskonnas. Saksamaal on ta kuulunud veel Bremeni Werderi, Düsseldorfi Fortuna, SV Darmstadt 98 ja 1. FSV Mainz 05 meeskonda.

2018. aasta mais sõlmis ta kahe aasta pikkuse lepingu Inglismaa kõrgliigaklubiga Brighton & Hove Albion. Esimese värava Inglismaa kõrgliigas lõi ta 4. detsembril 2018 mängus Crystal Palace'i vastu. 2020. aasta jaanuaris suundus ta laenule Inglismaa esiliigaklubisse Wigan Athletic. 2020. aasta juunis sõlmis ta klubiga lühiajalise püsiva lepingu.

2020. aasta juulis sõlmis ta üheaastase lepingu Rangersiga. Hooajal 2020/21 tuli ta Rangersiga Šotimaa meistriks ning mängis seal veel ka järgmisel hooajal. Hooajal 2022/23 mängis Inglismaa esiliigaklubis Queens Park Rangers, misjärel naasis ta Rangersi.

Debüüdi Nigeeria jalgpallikoondises tegi Balogun 5. märtsil 2014 sõprusmängus Mehhiko vastu. Ta on kuulunud Nigeeria koondisse 2018. aasta maailmameistrivõistlustel ja 2019. aasta Aafrika rahvaste karikavõistlustel.

Tema isa on nigeerlane ja ema sakslane.

Saavutused
----------

Rangers
* Scottish Premiership: 2020–21
* Scottish Cup: 2021–22
* UEFA Euroopa Liiga: Teine koht 2021–22

Viited
------

1. ↑  "Leon Balogun: Brighton sign Nigeria international on free transfer". BBC Sport. 22.5.2018. Vaadatud 5.1.2018
2. ↑  Brighton 3–1 Crystal Palace. bbc.com. 4.12.2018. Vaadatud 5.12.2018
3. ↑  "Rangers sign Leon Balogun". Rangers F.C. 24.7.2020. Vaadatud 31.7.2020

| * v
* r
Nigeeria koondis  –  2018. aasta jalgpalli maailmameistrivõistlused |
| --- |
| 

* 1 Ezenwa
* 2 Idowu
* 3 Echiéjilé
* 4 Ndidi
* 5 Troost-Ekong
* 6 Balogun
* 7 Musa
* 8 Etebo
* 9 Ighalo
* 10 Mikel (c)
* 11 Moses
* 12 Abdullahi
* 13 Simy
* 14 Iheanacho
* 15 Obi
* 16 Akpeyi
* 17 Onazi
* 18 Iwobi
* 19 Ogu
* 20 Awaziem
* 21 Ebuehi
* 22 Omeruo
* 23 Uzoho
* Treener: Rohr

 | Nigeeria |
Artur-Tõeleid Kliimann, 1929
**Artur-Tõeleid Kliimann** (15. jaanuar 1899 Meerapalu, Meeksi vald – 14. või 15. juuli 1941 Tartu) oli eesti õigusteadlane.

Elulugu
-------

Artur-Tõeleid Kliimann õppis Pedassaare vallakoolis, Räpina kihelkonnakoolis ja Räpina Kõrgemas Algkoolis. Ta lõpetas aastal 1919 eksternina Tartu Õpetajate Seminari. Võttis osa Vabadussõjast, lõpetas Eesti Sõjakooli. 1923. aastal lõpetas ta Tartu Ülikooli õigusteaduskonna. 1927. aastast oli õigusteaduskonna õppejõud. 1932. aastal kaitses Tartu Ülikoolis õigusteaduse doktori kraadi väitekirjaga "Administratiivakti teooria". Aastatel 1933–1941 oli ta haldusõiguse ja haldusprotsessi professor. 1940-1941 oli ta Tartu Ülikooli haldusprorektor ja haldusõiguskateedri juhataja.

Artur-Tõeleid Kliimann hukkumise asjaolud pole siiani selged. Nõukogude okupatsiooni ajal levis versioon, et ta hukkus Saksa okupatsiooni ajal Tartu koonduslaagris 1941. aastal.

Teosed
------

* *Administratiivakti teooria*. Tartu: Akadeemiline Kooperatiiv 1932.
* *Haldusprotsess*. Tartu: Akadeemiline Kooperatiiv 1937.
* *Õiguskord*. Tartu: Akadeemiline Kooperatiiv 1939.

Viited
------

1. ↑  Uus õigusteaduse doktor. Postimees, 29. september 1932
2. ↑  *Eesti entsüklopeedia.* 14. köide: *Eesti elulood.* Tallinn: Eesti Entsüklopeediakirjastus, 2000, lk 169.

### Kirjandus

* Peeter Järvelaid. "Artur-Tõeleid Kliimann (1899–1941)." Akadeemia, 1999, nr 2, lk 256–275

Välislingid
-----------

* Album Academicum Universitatis Tartuensis 1918-1944
Õitsev harilik nelgipuu
**Harilik nelgipuu** (*Syzygium aromaticum*) on taim mürdiliste sugukonnast. 

Harilik nelgipuu kasvab troopilistel aladel, ta pärineb Indoneesiast Maluku saartelt. Nelgipuu kuivatatud õiepungi kasutatakse toiduvalmistamisel vürtsina, mida kutsutakse nelgiks.

Taime kirjeldus
---------------

Harilik nelgipuu kasvab 20 m kõrguseks. Ta kasvab niisketel troopilistel aladel, kus temperatuur on aasta ringi enam-vähem ühtlane. 
Kasvab hästi kerges ja õhurikkas pinnases, eelistab kasvada poolvarjus, eriti noores eas. Vajab kaitset tuule eest. 
Nelgipuu on ühekojaline taim, õied on kahesoolised ja isetolmlevad. Taim hakkab õitsema umbes 8–10 aastat pärast istutamist. Üldiselt läheb 20–30 aastat kuni nelgipuu korralikult viljuma hakkab. Harilikud nelgipuud elavad üle 100 aastaseks, vanim teadaolev puu oli üks 375-aastane Indoneesia harilik nelgipuu.

#### Viited

1. ↑  "Syzygium aromaticum - Useful Tropical Plants". *tropical.theferns.info*. Vaadatud 29. juulil 2023.
2. ↑  Huxley. A. (1992). *The New RHS Dictionary of Gardening. 1992*. MacMillan Press. ISBN 0-333-47494-5.
3. ↑  "World Agroforesty". *World Agroforestry | Transforming Lives and Landscapes with Trees* (inglise). Vaadatud 29. juulil 2023.
Anis Ben Slimane (2022)
**Anis Ben Slimane** (araabia keeles أنيس بن سليمان; sündinud 16. märtsil 2001 Kopenhaagenis) on Taanis sündinud Tuneesia jalgpallur, kes mängib poolkaitsjana Inglismaa Premier League'i klubis Sheffield United ja Tuneesia jalgpallikoondises.

Ta kuulus noorena paljudesse Taani klubidesse. 2018. aastal debüteeris ta Taani tugevuselt kolmanda liiga klubis AB. 2019. aasta juunis liitus ta Brøndby IF-iga. Brøndby meeskonnas debüteeris ta Taani kõrgliigas 16. veebruaril 2020 mängus OB vastu. Taani kõrgliigas lõi ta esimese värava sama aasta 8. märtsil mängus FC Nordsjællandi vastu. 2020. aasta juulis sõlmis ta Brøndbyga uue lepingu. Hooajal 2020/21 tuli ta Brøndbyga Taani meistriks.

2023. aasta juulis sõlmis ta kolmeaastase lepingu äsja Inglismaa kõrgliigasse tõusnud Sheffield Unitediga.

2019. aastal mängis Ben Slimane Taani kuni 19-aastaste koondises. Seejärel otsustas ta Tuneesia koondise kasuks. Tuneesia jalgpallikoondises debüteeris ta 9. oktoobril 2020 sõprusmängus Sudaani vastu ja lõi selles mängus kohe ka värava. Tuneesia koondisega osales ta 2022. aasta Aafrika rahvaste karikavõistlustel ja 2022. aasta maailmameistrivõistlustel.

Viited
------

1. ↑  "Brøndby IF forlænger med Jobbe og Anis". *brondby.com*. Brøndby IF. 3. juuli 2020. Vaadatud 3. juulil 2020.
2. ↑   (vaadatud 26.7.2023)

| * v
* r
Tuneesia koondis  –  2022. aasta jalgpalli maailmameistrivõistlused |
| --- |
| 

* 1 Mathlouthi
* 2 Ifa
* 3 Talbi
* 4 Meriah
* 5 Ghandri
* 6 Bronn
* 7 Msakni (c)
* 8 Mejbri
* 9 Jebali
* 10 Khazri
* 11 Khenissi
* 12 Maâloul
* 13 Sassi
* 14 Laïdouni
* 15 Ben Romdhane
* 16 Dahmen
* 17 Skhiri
* 18 Chaalali
* 19 Jaziri
* 20 Dräger
* 21 Kechrida
* 22 Ben Saïd
* 23 Sliti
* 24 Ali Abdi
* 25 Ben Slimane
* 26 Hassen
* Treener: N. Maâloul

 | Tuneesia |
Elioni haldushoone Sõle tänaval
**Elion Ettevõtted AS** (varasem nimi **AS Eesti Telefon**) oli aastatel 1993–2014 tegutsenud Eesti suurim telekommunikatsiooni ettevõte.

Ettevõte osutas andmesideteenuseid ja kõnelahendusi nii eraisikutele kui ka ettevõtetele. See alustas tegevust 1. jaanuaril 1993.
Põhiliselt jõuab lõppkasutajani internetiteenus ADSL-ühendusena, telefoniliini pidi.

Elion Ettevõtted AS kuulus aktsiaseltsile Eesti Telekom. 1. septembril 2014 ühendati Elion Ettevõtted AS oma emaettevõttega. Eesti Telekom jätkab kaubamärgi Elion kasutamist telefoni-, andmeside- ja televisiooniteenuste osutamisel.

Ajalugu
-------

Elion Ettevõtted AS, tol ajal veel Eesti Telefon, alustas tegevust 1. jaanuaril 1993. Kuna tol ajal valitses Eestis telefonside koha pealt kaos, seadis riik ettevõttele ülesandeks leevendada Eestimaal valitsevat telefonipõuda ja ehitada välja korralik üleriigiline telefonivõrk koos rahvusvaheliste sidekanalitega. Kõik see määratleti 16. detsembril 1992 Eesti Vabariigi Valitsuse ja Eesti Telefoni vahel sõlmitud kontsessioonilepinguga, mis lõpetati 29. detsembril 2000.

1996. aastal toodi turule NETI-nimeline otsingusüsteem, mis sisaldas ka temaatilist infokataloogi.

1999. aastal loodi Atlase kaubamärk, mille all ettevõte jõudis turuliidri positsioonile nii Interneti sissehelistamisteenuste, püsiühenduste kui ka andmesidelahenduste osas. Peatselt hakati osutama Hoti-nimelist e-posti teenust, millest on tänapäevaks saanud üks populaarsemaid internetiportaale.

2001. aasta 1. jaanuaril avanes Eesti telekommunikatsiooniturg esimesena Kesk- ja Ida-Euroopas täielikult konkurentsile. Ettevõte investeeris ligi 100 miljonit krooni konkurentsi võimaldamiseks, viies sidevõrgu valmisolekusse teiste teenusepakkujate turuletulekuks. Enamik turule tulnud uusi telefoniettevõtteid leidis, et neil pole vaja rajada oma võrku, sest kasulikum on osutada teenust Elioni võrgu vahendusel.

2003. aastal otsustas ettevõte võtta nimeks Elion, koondades selle nime alla ka senised Hallo müügiesindused. Enamik ettevõtte senised kaubamärgid kadusid kasutusest. Nimemuutuse põhjuseks oli see, et Elion ei olnud enam pelgalt telefoniettevõte, sest internet, andmeside ja infotehnoloogia olid ettevõtte kõige kiiremini arenevad ärivaldkonnad. Lisaks ei olnud ettevõte enam monopoolses seisus.

2011. aastal ühtlustas TeliaSonera tütarettevõtet logod, mistõttu sellest ajast on Elionil ja EMT-l kogu TeliaSonera kontserniga sama logo ja visuaalne identiteet.

2012. aastal toodi koostöös Samsungiga turule IPTV-rakendus, mis võimaldab Elioni nutiTV-d vaadata ilma digiboksita.

Viited
------

1. 1 2  Elioni ja EMT kasumid kukkusid. E24.ee, 31. jaanuar 2013.
2. ↑  Elioni teise kvartali käive ja kasum languses. E24.ee, 17. juuli 2013.
3. ↑  "Elion ja Samsung toovad maailmas esimesena turule digiboksivaba TV-teenuse Smart TVdes". Originaali arhiivikoopia seisuga 5. november 2013. Vaadatud 6. detsembril 2012.

Välislingid
-----------

* Koduleht
**Ģipka** (liivi **Gipko**, vanasti ka **Ģibka**, **Ģibks ciems** või **Ģibkas ciems**) on küla (*vidējciems*) Kuramaal Lätis Talsi piirkonnas Roja vallas. Küla asub valla keskosas Liivi lahe kaldal.

Aastal 1869 avati Ģipkas Dundaga merekool, mis sealt aga aastal 1893 Mazirbesse üle viidi. Külas asuv Ģipka kirik on muinsusmälestisena kohaliku kaitse all. Külas asub ka Ģipka tuletorn, Ģipka piirile jääb Ģipka bussipeatus..

Aastal 2015 oli Ģipkas 100 elanikku, aastal 2020 oli elanikke 71. Aastail 2009–2021 kuulus küla Roja piirkonda.

Vana koolimaja

Viited
------

1. ↑  Vietvārdu datubāze, vaadatud 17.05 2020
2. ↑  Latvijas Jūrniecības enciklopēdija, Rīga, 1998.
3. ↑  Valsts kultūras pieminekļu aizsardzības inspekcija, vaadatud 17.05 2020
4. ↑  IS Mantojums

|  |  |
| --- | --- |
|  | Pildid, videod ja helifailid Commonsis: **Ģipka** |

| * v
* r
Roja valla asulad |
| --- |
| 
Aizklāņi **·**  Birziņciems **·**  Dižmežciems **·**  Ģipka **·**  Kaltene **·**  Lakšciems **·**  Mazupciems **·**  Melnsils **·**  Purciems **·**  Pūrciems **·**  **Roja** **·**  Rude **·**  Žocene **·**  Valgalciems **·**  Vilkastciems |
**Paul Sarv** (22. aprill 1916 Tartu – 24. juuli 2005 Peeterristi, Vaivara vald) oli eesti kontrabassimängija ja pedagoog.

1924–1933 õppis Tartus Hugo Treffneri gümnaasiumis. Kontrabassi mängis ta juba gümnaasiumi orkestris dirigent Adalbert Wirkhausi juhendamisel.

Järgnesid tööaastad Saaremaa maksuametis.

Võttis osa Nikolai Goldschmidti organiseeritud suvekursusest Kuressaares 1935. aastal, kus juhendajaks oli Mart Kuusna.

Kontrabassimängu Tartu Kõrgemas Muusikakoolis alustas ta 1938. aastal Mart Kuusna juhendamisel. Samal aastal korraldas muusikakooli õpetaja Eduard Oja Paul Sarvele kohtumise Tartus külas viibinud Ludvig Juhtiga, kellelt ta sai palju vajalikke näpunäiteid.

Saksa okupatsiooni ajal mängis ta dirigent Eduard Tubina kutsel Vanemuise orkestris, mis päästis ta mobilisatsioonist saksa armeesse.

Tallinna Riikliku Konservatooriumi Johannes Kuusemetsa kontrabassiklassi lõpetas 1948. aastal.

Mängis 1941–45 Vanemuise ja 1945–47 Estonia orkestris (kontrabassi rühm: Kuusemets, Vellesaar, Sarv, Laende).

1950. aastal määrati Narva lastemuusikakooli direktoriks, millisel kohal oli kuni 1955. aastani.

Hiljem töötas ta mitmel ametikohal, millest kõige püsikindlamaks osutus üldhariduskooli õpetaja koht.

Isikliku
--------

Tema isa Jaan Sarv oli TRÜ matemaatika professor ning ema Julie Sarv oli romaani filoloog. Tal oli kaks õde, üks neist Mall Sarv, ja neli venda.

Abikaasa Aleksandra Sarv.

Viited
------

1. ↑  "Eesti Muusika- ja Teatriakadeemia". *Eesti Muusika- ja Teatriakadeemia*. Vaadatud 25. juulil 2023.
2. ↑  *www.tmk.ee*. Vaadatud 25. juulil 2023. `{{netiviide}}`: puuduv või tühi pealkiri: `|pealkiri=` (juhend)
Artur Axmann
Artur Axmann ülekuulamisel Nürnbergis, 16. oktoober 1947
**Artur Axmann** (18. veebruar 1913 Hagen – 24. oktoober 1996 Berliin) oli saksa poliitik ja noorsoo-organisatsioonide juht.

1928. aasta novembris astus Artur Axmann Hitlerjugendisse, varsti seejärel sai temast Berliini Weddingi linnaosa Hitlerjugendi allorganisatsiooni juht. Samuti oli ta kuni gümnaasiumi lõpetamiseni 1931. aastal Natsionaalsotsialistliku Õpilasliidu aktiivne liige. Seejärel asus Axmann Berliini Ülikoolis õppima majandus- ja riigiteadusi. Kuid oma ema töötuksjäämise tõttu oli ta varsti sunnitud ülikooliõpingud katkestama. 1931. aasta septembris astus ta Natsionaalsotsialistlikku Saksa Töölisparteisse. 1932. aastal kutsuti ta Hitlerjugendi juhtkonda. 1934. aastal sai ta Hitlerjugendi Berliini piirkonnajuhiks.

1. mail 1940 sai ta riigi noorsoojuhi (Reichsjugendführer) Baldur von Schirachi asetäitjaks ja 8. augustil 1940 riigi noorsoojuhiks.

1941. aastal astus Axmann vabatahtlikuna Wehrmachti. Ta sai idarindel võideldes haavata, kaotas parema käe. 1941. aasta oktoobris valiti ta Riigipäeva liikmeks.

Pärast Adolf Hitleri enesetappu 30. aprillil 1945 põgenes Axmann füüreri punkrist. Tal õnnestus Berliinist lahkuda. Pärast Teise maailmasõja lõppu kuulutati Artur Axmann ametlikult surnuks. Ta varjas end Erich Siewerti nime all Mecklenburg-Vorpommernis. 1945. aasta detsembris võeti ta Lübeckis vahi alla. 1946. aasta oktoobris lasti ta vangistusest vabaks, kuid 1947. aasta juulis vahistati uuesti. 1949. aasta mais mõisteti ta kolmeks aastaks ja kolmeks kuuks vangi. 1958. aastal karistas Berliini kohus teda sõjakuritegude eest 35 000 marga suuruse trahviga.

Seejärel tegutses Axmann ettevõtjana, kuid ilma erilise eduta. 1995. aastal avaldas ta mälestusteraamatu "Das kann doch nicht das Ende sein" ("See ei saa ometi lõpp olla").

Viited
------

1. ↑  Axmann, Arthur World War II Gravestone
2. ↑  Artur Axmann biography, 1913-1996 HJ Research
3. ↑  Artur Axmann 1913-1996 Lebendiges Museum Online
4. ↑  Artur Axmann The History Learning Site
5. ↑  Artur Axmann World War II Database
6. ↑  Artur Axmann alias "Erich Siewert" Gelsenzentrum
**Artur Grönberg** (12. jaanuar 1908 Haapsalu – 17. veebruar 1996 Durham, Põhja-Carolina) oli eesti ajakirjandustegelane. 

Aastatel 1926–1935 õppis Grönberg Tartu Ülikooli õigusteaduskonna majanduse osakonnas. Alates 1928. aasta sügissemestrist kuulus Eesti Üliõpilaste Seltsi.

Oli 1934–1936 ajalehe Lääne Elu tegevtoimetaja, 1936–1940 Uus Eesti toimetuse liige, 1942–1943 ajalehe Eesti Sõna toimetuses.

Põgenes 1943 Sicherheitsdiensti (SD) eest Rootsi. Oli 1945–1951 Eesti Abistamiskomitee asjaajaja.

1944. aastal organiseeris Vikingshilli põgenikelaagris EÜSi liikmete kokkutuleku, mis pani aluse EÜSi organiseeritud tegevuse jätkamisele paguluses.

Oli Eesti Komitee ja selle häälekandja – Teataja – üks asutajaid.

Läks 1951 Kanadasse, oli raamatupidaja Montréalis.

1967 kolis USA-sse. 1967–1970 oli Duke'i Ülikooli ametnik Põhja-Carolina osariigis Durhamis ja 1970–1974 Põhja-Carolina Ülikooli raamatumüügi ärijuht.

1983. aastal valiti ta EÜSi auvilistlaseks.

Teoseid
-------

* "Eesti Üliõpilaste Selts 100 aastat"
* "Eesti Üliõpilaste Seltsi ajalugu II"

Viited
------

1. 1 2 3 4 5 6  Auvilistlased Eesti Üliõpilaste Selts
Dzmitryj Koraboŭ 2011. aastal Minski Dinamo meeskonnas
**Dzmitryj Nikalajevič Koraboŭ** (valgevene keeles Дзмітрый Мікалаевіч Корабаў; sündinud 12. märtsil 1989 Navapołackis) on Valgevene jäähokimängija, kes mängib kaitsjana KHL-i klubis Minski Dinamo.

Valgevene kõrgliigas debüteeris ta hooajal 2006–07 HK Homieli võistkonnas.

Hooajal 2008–09 debüteeris ta KHL-is Minski Dinamo meeskonnas.

2012. aasta augustis sõlmis ta kaheaastase lepingu NHL-i klubiga Tampa Bay Lightning. Hooajal 2012–13 mängis American Hockey League'is Lightningi noorteklubis Syracuse Crunch. Hooajal 2013–14 sai Koraboŭ NHL-is Lightningi meeskonnas kirja kolm mängu.

Alates hooajast 2014–15 on Koraboŭ mänginud KHL-is kokku kuues klubis: Moskva oblasti Atlant (2014–2015), Moskva Spartak (2015–2016), Minski Dinamo (2016–2018 ja 2021–), Nižni Novgorodi Torpedo (2018–2019), Habarovski Amur (2019–2020) ja Ufa Salavat Julajev (2020–2021).

Valgevene jäähokikoondise koosseisus osales Koraboŭ esmakordselt maailmameistrivõistlustel 2009. aastal.

Välislingid
-----------

 Dzmitryj Koraboŭ – pildid, videod ja helifailid Wikimedia Commonsis
* Dzmitryj Koraboŭ NHL.com lehel
* Dzmitryj Koraboŭ hockeydb.com lehel
Bafétimbi Gomis (2015)
**Bafétimbi Gomis** (sündinud 6. augustil 1985 La Seyne-sur-Meris) on Senegali juurtega Prantsusmaa jalgpallur, kes mängib Türgi kõrgliiga klubis Galatasaray ründajana.

Aastatel 2009–2014 mängis Gomis Prantsusmaa kõrgliiga klubis Olympique Lyonnais. UEFA Meistrite Liiga hooajal 2011–2012 mängus Zagrebi Dünamoga 7. detsembril 2011 lõi ta Lyoni särgis turniiri kiireima kübaratriki. Mängu teisel poolel lõi Gomis kolm väravat 7 minutiga.

Hooajal 2017–2018 mängis ta Galatasarays ning tuli sel hooajal klubiga Türgi meistriks. Gomis oli 29 väravaga hooaja suurim väravakütt.

Aastatel 2018–2022 mängis ta Saudi Araabia kõrgliiga klubis Al-Hilal, lüües seal kõigil kolmel esimesel hooajal vähemalt 21 väravat. Hooaegadel 2019–20 ja 2020–21 tuli ta klubiga Saudi Araabia meistriks. Hooajal 2020–21 oli ta Saudi Araabia kõrgliiga suurim väravakütt (24 väravat). Aastatel 2019 ja 2021 võitis ta Al-Hilaliga Aasia klubide Meistrite Liiga.

2022. aasta veebruaris naasis ta Galatasaraysse, kellega sõlmis pooleteise aasta pikkuse lepingu.

Koondisekarjäär
---------------

Gomis valiti Prantsusmaa rahvuskoondisse 2008. aasta Euroopa meistrivõistlusteks. Debüüdi Prantsusmaa koondise särgis tegi ta 27. mail 2008 turniiri eelses mängus Ecuadori vastu, lüües mängus kaks väravat. Ta oli Prantsusmaa koondise esimene mängija pärast Zinédine Zidane'i, kes oma debüütmängus kaks väravat lõi. Euroopa meistrivõistlustel pääses ta vahetuses platsile kahes esimeses alagrupimängus Rumeenia ja Hollandi vastu. Prantsusmaa kogus alagrupiturniiril vaid ühe punkti ja langes välja.

Viimast korda mängis ta Prantsusmaa koondises 2013. aastal.

Saavutused
----------

Saint-Étienne
* Ligue 2: 2003–04

Lyon
* Coupe de France: 2011–12
* Trophee des Champions: 2012

Galatasaray
* Süper Lig: 2017–18

Al-Hilal
* Saudi Professional League: 2019–20, 2020–21
* King Cup: 2019–20
* Saudi Super Cup: 2021
* AFC Meistrite Liiga: 2019, 2021

Viited
------

1. ↑
2. ↑   (vaadatud 7.2.2022)

Välislingid
-----------

|  |  |
| --- | --- |
|  | Pildid, videod ja helifailid Commonsis: **Bafétimbi Gomis** |

| * v
* r
Prantsusmaa koondis  –  UEFA Euro 2008 |
| --- |
| 

* 1 Mandanda
* 2 Boumsong
* 3 Abidal
* 4 Vieira (c)
* 5 Gallas
* 6 Makélélé
* 7 Malouda
* 8 Anelka
* 9 Benzema
* 10 Govou
* 11 Nasri
* 12 Henry
* 13 Évra
* 14 Clerc
* 15 Thuram
* 16 Frey
* 17 Squillaci
* 18 Gomis
* 19 Sagnol
* 20 Toulalan
* 21 Diarra
* 22 Ribéry
* 23 Coupet
* Treener: Domenech

 | Prantsusmaa |
Rongijaam
**Friedland** on vald Saksamaal Alam-Saksi liidumaal Göttingeni kreisis.

Valla pindala on 75,68 km². 31. detsembril 2015 elas seal 11 210 inimest. Vald paikneb Leine jõe ääres, umbes 13 km Göttingenist lõunas. Selle keskus on Groß Schneeni külas, üks viiest kogukonnast vallas. Teised on Friedland, Klein Schneen, Lichtenhagen ja Reiffenhausen.

Friedlandi põgenikelaager
-------------------------

Septembris 1945 ehitas Liitlaste Kontrollkomisjoni Briti osapool Friedlandi laagri, Ameerika (Hessen) ja Nõukogude (Tüüringi) okupatsioonitsoonide lähedale. Laager oli mõeldud esimese vahejaamana põgenikele, evakueeritutele ja tagasipöörduvatele sõduritele. Alates 1947. aastast haldas laagrit Alam-Saksi liidumaa. Massilise väljasaatmise ajal aastatel 1944 kuni 1945 pakkus laager teenust suurele hulgale pagulastele. Pärast seda toimis see peamiselt vahejaamana saksa (või etniliste saksa) väljarändajatele Idabloki maadest, eriti Poolast, Rumeeniast ja Nõukogude Liidust. Aastatel 1950 kuni 1987 tuli umbes 1,4 miljonit saksa päritolu inimest idast Lääne-Saksamaale; rohkem kui 60% nendest väljarändajatest tulid Poolast.

* Osa Friedlandi põgenikelaagrist (1958)Osa Friedlandi põgenikelaagrist (1958)
* LichtenhagenLichtenhagen
* Lichtenhageni kirikLichtenhageni kirik

Viited
------

1. ↑  Alle politisch selbständigen Gemeinden mit ausgewählten Merkmalen am 31.12.2018 (4. Quartal), vaadatud 10.03.2019.
2. ↑  Register of German municipalities (4th quarter 2022), vaadatud 12.02.2023.

Välislingid
-----------

* www.friedland.de


Göttingeni kreisi vallad

* Adelebsen
* Bad Grund
* Bad Lauterberg im Harz
* Bad Sachsa
* Bilshausen
* Bodensee
* Bovenden
* Bühren
* Dransfeld
* Duderstadt
* Ebergötzen
* Elbingerode
* Friedland
* Gieboldehausen
* Gleichen
* Göttingen
* Hann. Münden
* Hattorf am Harz
* Herzberg am Harz
* Hörden am Harz
* Jühnde
* Krebeck
* Landolfshausen
* Niemetal
* Obernfeld
* Osterode am Harz
* Rhumspringe
* Rollshausen
* Rosdorf
* Rüdershausen
* Scheden
* Seeburg
* Seulingen
* Staufenberg
* Waake
* Walkenried
* Wollbrandshausen
* Wollershausen
* Wulften am Harz
Mobb Deep 2013
**Mobb Deep** oli Ameerika Ühendriikide hiphopansambel, mille liikmed olid räpparid Havoc ja Prodigy. Enne lahkuminekut avaldasid nad lugusid plaadifirma G-Unit Records kaudu.

Elulugu
-------

Havoc ja Prodigy hakkasid räppima 1980. aastate lõpul, kui nad kohtusid New Yorgis keskkoolis õppides. Prodigy hakkas räppima ja Havoc võttis enda peale produtseerimise ja DJ töö. Algul oli ansambli nimi Poetical Profits, hiljem muutsid nad selle Mobb Deepiks. Mõlemad liikmed olid alles 17, kui andsid välja oma esimese albumi "Juvenile Hell". Albumit müüa aga ei õnnestunud.

### Edasine tegevus

Mehed jätkasid räppimist ja tõusid varsti ka muusikaedetabelitesse. Ansambli lood kirjeldasid enamasti elu tänaval või kuritegevust. Esimeseks suureks läbilöögihitiks sai lugu "Shook Ones Pt. II". Nende kolmas album "Hell on Earth", mis tuli välja 1996. aastal, jõudis Billboardi edetabelis kuuendale kohale. Albumil tegid kaasa ka teised tuntud räppansamblid ja räpparid.

1999. aastal andis kollektiiv välja albumi "Murda Muzik". Album tõusis Billboard 200 muusikaedetabelis kolmandale kohale ja eriti tuntuks sai lugu "Quiet Storm". Lisaks bändi albumile tõi Prodigy turule ka oma esimese sooloplaadi.

2003. aastal hakkas ansambel salvestama koostöös plaadifirmaga Jive Records ning andis välja albumi "Free Agents: The Murda Mix Tape".

### G-Unit Records

2005. aasta juunis üllatasid mehed oma fänne, kui ütlesid, et ansambel hakkab lugusid tegema G-Unit Recordsi all. 50 Cent ja Mobb Deep väljendasid üksteisele lojaalsust sellega, et lasid teha oma kätele tätoveeringud. Prodigy lasi kirjutada "G-unit" ja 50 Cent "Mobb Deep".

Mobb Deepi album "Blood Money" anti välja 2. mail 2006. Albumil tegid kaasa G-Uniti liikmed 50 Cent, Lloyd Banks, Tony Yayo ja Young Buck, peale G-Uniti veel ka Mary J. Blige ja Nate Dogg.

2006. aasta novembris sai Mobb Deep esimeseks Ameerika räppansambliks, kes on Indias esinenud.

Diskograafia
------------

**Stuudioalbumid**

* 1993 – "Juvenile Hell"
* 1995 – "The Infamous"
* 1996 – "Hell on Earth"
* 1999 – "Murda Muzik"
* 2001 – "Infamy"
* 2004 – "Amerikaz Nightmare"
* 2006 – "Blood Money"
* 2014 – "The Infamous Mobb Deep"

**Muud albumid**

* 2003 – "Free Agents: The Murda Mix Tape"
* 2007 – "The Infamous Archives"

Välislingid
-----------

* MySpace
**Anda Čakša** (sündinud 11. juulil 1974 Siguldas) on Läti arst ja tervishoiujuht. Ta oli 11. juulist 2016 kuni 23. jaanuarini 2019 Läti tervishoiuminister.

Ta lõpetas aastal 1999 Läti Meditsiiniakadeemia. Aastal 2007 lõpetas ta Riia Rahvusvahelise Majandus- ja Ärijuhtimise Kõrgkooli ärijuhtimise magistrina.

Pärast Läti Meditsiiniakadeemia lõpetamist töötas ta aastani 2002 Meditsiiniakadeemia pediaatria kateedris laborandina. Aastatel 2001–2006 töötas ta Ülikooli Lastehaiglas laste intensiivravi üksuses. Seejärel töötas ta Jānis Ģīlise Plastilise Kirurgia Kliinikus neuropatoloogina. Ta on töötanud ravimite äri alal.

11. juulist 2016 kuni 23. jaanuarini 2019 oli ta parteitu Läti tervishoiuminister Māris Kučinskise valitsuses.

Alates 14. detsembrist 2022 on ta Läti haridus- ja teadusminister.

Viited
------

1. ↑  Minister for Education and Science : Anda Čakša Cabinet of Ministers. Republic of Latvia

Välislingid
-----------

* Dr. Anda Čakša Jānis Ģīlise Plastilise Kirurgia Kliiniku kodulehel (läti keeles)
|  |  |
| --- | --- |
|  |  *See artikkel räägib hõimudest; saarte kohta vaata artiklit Andamani saared.* |

---

Andamani saarestiku põlisrahvaste võrdlev territoriaalne jaotus 19. saj alguses ja tänapäeval (2004). Suurandamanid (roheline), džarauad (kollane), džangilid (oranž; 1920. aastateks välja surnud), sentinelid (punane), onged (sinine), mittepõlisrahvad või asustamata (valge)
Andamanid kilpkonnajahil
**Andamanid** on Andamani saarte põliselanikud.

Andamanid jaotuvad neljaks negriidsesse rassi kuuluvaks hõimuks: suurandamanid, onged, džarauad ja sentinelid.

Andamanide pildistamine on keelatud.

Sentinelid
----------

Sentinelid on tuhandeid aastaid elanud Põhja-Sentineli saarel.

Enamus neist tegeleb põlluharimise ja küttkorilusega. Sentinelid on paikse eluviisiga ja nad ei salli võõraid. Nende kommete hulka kuulub tava saarel olevad võõrad tappa ning matusel surnukeha lõigata ja põletada. India on keelanud sentinelidega suhelda.

Viited
------

1. ↑  Krister Kivi (26. juuli 2017). "Paradiis - inimsööjate viimane kants". *Eesti Ekspress*. Ekspress Meedia AS. Originaali arhiivikoopia seisuga 26. juuli 2017.

Välislingid
-----------

* The Andaman Association (inglise keeles)
Ander Herrera 2017. aastal Manchester Unitedi särgis
**Ander Herrera Agüera** (sündinud 14. augustil 1989 Bilbaos) on Hispaania jalgpallur, kes mängib poolkaitsjana Hispaania kõrgliigaklubis Athletic Bilbao.

Ta alustas klubikarjääri kodumaal Real Zaragozas, mille noorteakadeemiaga liitus ta 2001. aastal. Debüüdi klubi põhimeeskonnas tegi ta hooajal 2008–09.

2011. aasta veebruaris sõlmis ta viieaastase lepingu Hispaania kõrgliigaklubiga Athletic Bilbao ning tegi klubi meeskonnas debüüdi sama aasta augustis. Bilbaoga mängis ta Hispaania kõrgliigas kokku kolm hooaega.

2014. aasta suvel liitus Herrera Manchester Unitediga, kellega sõlmis nelja-aastase lepingu. Debüüdi Premier League'is tegi ta 16. augustil mängus Swansea City vastu. Esimese värava lõi ta Inglismaa kõrgliigas 14. septembril mängus Queens Park Rangersi vastu. Manchester Unitediga on ta võitnud Inglismaa karika, liigakarika, superkarika ja hooajal 2016–17 UEFA Euroopa Liiga. Hooajal 2016–17 valiti Herrera fännide poolt Manchester Unitedi hooaja parimaks mängijaks.

2019. aasta juulis sõlmis ta viieaastase lepingu Prantsusmaa kõrgliigaklubiga Paris Saint-Germain, kellega tuli 2020. ja 2022. aastal Prantsusmaa meistriks. 2022. aasta augustis naasis ta laenule Athletic Bilbaosse.

2011. aastal tuli Herrera Hispaania kuni 21-aastaste koondisega omavanuste Euroopa meistriks. 2012. aasta suveolümpiamängude jalgpalliturniiril kuulus ta Hispaania olümpiameeskonda. Debüüdi Hispaania jalgpallikoondises tegi ta 15. novembril 2016 sõprusmängus Inglismaa vastu.

Ka tema isa Pedro María Herrera oli jalgpallur.

Saavutused
----------

Manchester United
* FA Cup: 2015–16
* EFL Cup: 2016–17
* FA Community Shield: 2016
* UEFA Euroopa Liiga: 2016–17

Paris Saint-Germain
* Ligue 1: 2019–20, 2021–22
* Coupe de France: 2019–20, 2020–21
* Coupe de la Ligue: 2019–20
* Trophée des Champions: 2019, 2020
* UEFA Meistrite Liiga: Teine koht 2019–20

Välislingid
-----------

 Ander Herrera – pildid, videod ja helifailid Wikimedia Commonsis
* Profiil Manchester Unitedi kodulehel
**Anton Abe** (27. august 1921 Paenase – 30. märts 2015) oli eesti agronoom ja põllumajandusteadlane.

Ta lõpetas 1940. aastal Kõljala Põllutöökooli, 1941. aastal Tooma Põllutöö- ja Maaparanduskooli, 1961. aastal Olustvere Sovhoostehnikumi ja 1967. aastal Eesti Põllumajanduse Akadeemia. 1975. aastal kaitses ta EPA-s väitekirja "Lutsernikasvatus Saaremaal" ja sai põllumajanduskandidaadi kraadi.

Ta töötas aastatel 1944–1959 Muhus ja Saaremaal agronoomina, 1960–1963 Märjamaa sovhoosis peaagronoomi-asedirektorina. Aastatel 1963–1977 töötas ta Kingissepa rajooni põllumajandusvalitsuse juhataja asetäitjana ja 1977–1992 Saku näidissovhoosis teadusala asedirektorina.

Ta uuris lutserni viljelemist ning teiste rohusöötade tootmist, konserveerimist ja kasutamist Eestis. Tal ilmus üle kolmekümne teadusartikli.

Tunnustus
---------

* 1972 Eesti NSV teeneline agronoom
* 1982 Eesti NSV riiklik preemia

Kirjandus
---------

* "Eesti teaduse biograafiline leksikon", 1. köide (lk 29), Eesti Entsüklopeediakirjastus. Tallinn 2000
Antoine Roussel 2014. aastal Dallas Starsis mängimas
**Antoine Roussel** (sündinud 21. novembril 1989 Roubaix's) on Prantsusmaa jäähokimängija, kes mängib NHL-i klubis Arizona Coyotes ründajana vasakäärel.

Ta on kogu oma klubikarjääri jooksul mänginud Põhja-Ameerika liigades. Aastatel 200–2010 mängis ta Quebec Major Junior Hockey League'i klubis Chicoutimi Saguenéens. Seejärel mängis ta American Hockey League'i (AHL) klubides Providence Bruins ja Chicago Wolves.

2012. aasta juulis sõlmis ta lepingu NHL-i klubiga Dallas Stars. Hooaja 2012–13 esimeses pooles mängis ta AHL-is Texas Stars, mis on Dallas Starsi noorteklubi. Hooaja teises pooles debüteeris Roussel Dallas Starsi meeskonnas NHL-is. Dallas Starsis mängis Roussel aastatel 2012–2018 kokku kuuel hooajal. 18. veebruaril 2017 tegi ta mängus Tampa Bay Lightningi vastu kübaratriki. Ta sai sellega pärast Paul MacLeani teiseks Prantsusmaa sündinud mängijaks, kes on NHL-is kübaratriki teinud.

2018. aasta juulis sõlmis ta nelja-aastase lepingu Vancouver Canucksiga. 2021. aasta juulis kaubeldi ta Arizona Coyotesi.

Alatest hooajast 2012–13 on ta NHL-is olnud üks enim karistusminuteid teeninud mängija.

Prantsusmaa jäähokikoondise koosseisus on Roussel osalenud viitel maailmameistrivõistlustel. 2014. aasta maailmameistrivõistlustel lõi ta kuus väravat ja andis viis väravasöötu ning valiti turniiri sümboolsesse koosseisu.

Viited
------

1. ↑  "Canucks sign Antoine Roussel". Vancouver Canucks. 1.7.2018. Vaadatud 8.8.2020

Välislingid
-----------

 Antoine Roussel – pildid, videod ja helifailid Wikimedia Commonsis
* Antoine Roussel NHL.com lehel
* Antine Roussel hockeydb.com lehel

| * v
* r
Arizona Coyotes |
| --- |
| 
**Väravavahid**: Connor Ingram **·** Karel Vejmelka |
| 
**Kaitsjad**: Josh Brown **·** Jakob Chychrun **·** Shayne Gostisbehere **·** Dysin Mayo **·** Janis Jérôme Moser **·** Patrik Nemeth **·** Troy Stecher **·** Conor Timmins **·** Juuso Välimäki |
| 
**Ründajad**: Nick Bjugstad **·** Travis Boyd **·** Lawson Crouse **·** Christian Fischer **·** Barrett Hayton **·** Zack Kassian **·** Clayton Keller **·** Andrew Ladd **·** Matias Maccelli **·** Jack McBain **·** Liam O'Brien **·** Nick Ritchie **·** Nick Schmaltz |
**Anto Sepp** (sündinud 21. aprillil 1950 Kuressaares) on eesti pedagoog, ajaloolane ja kollektsionäär.

Õppinud Kahtla 8-kl. Koolis, Kingissepa keskkoolis, Tartu Riiklikus Ülikoolis (ajalugu) ja Leningradi Üleliidulises Kutsehariduse Instituudis (koolijuhtimine).

Töötanud pedagoogina Kahtla, Põltsamaa ja Rakvere koolides.

Teinud kaastööd Eesti Entsüklopeediale ja Mereleksikonile. 

Kogunud üle 50 aasta tuntud isikute autograafe kogu maailmast, kollektsioonis ca 30 000 nimetust.

Esinenud näitustel Uus-Meremaal (kosmonaudid), Moskva olümpiavõitjate kokkutulekul, Eesti Spordi- ja Olümpiamuuseumis (100 aastat olümpiamänge), Eesti Teaduste Akadeemias (pühendustega raamatud), Tallinna Õpetajate Majas, Pärnu filatelistide näitustel (Mida kõike küll ei koguta), Kuressaares, paljudes koolides, klubides, raamatukogudes jm.

Osales 2018 Eesti Vabariigi 100. sünnipäevaks valminud poeetilises koondportrees Eesti inimestest "Saja lugu".

### Artikleid:

Anto Sepp – Euroopas tuntud autogrammikütt 

Anto Sepp: allkirjade kogumine on tõsine töö